ཚན་རིག་ནི་རང་བྱུང་གི་འཇིག་རྟེན་ཤེས་རྟོགས་ཕྱིར་འགྲན་དུ་མེད་པའི་ཐབས་ལམ་ཞིག་དང་།མི་ལོ་༢༥༠༠ཡར་སྔོན་དུ་དེའི་འབྱུང་ཁུངས་ཏེ་ཨང་རྩིས་དང་ལྟ་གྲུབ་དར་བ་ནས་བཟུང་།བེམ་རྫས་ཕྲ་མོའི་བཀོད་པ་དང་།འཇིག་རྟེན་ཁམས་ཀྱི་འབྱུང་ཁུངས་དང་འཕེལ་འགྱུར།སྐྱེ་དངོས་སྲོག་ཆགས་ཀྱི་གཟུགས་དང་བྱེད་ལས་ཀྱི་འགྲོ་ལུགས་ཇི་ཡིན་སོགས་ནུས་སྟོབས་ཆེ་བའི་རྣམ་གཞག་ཁག་གི་དོན་རྟོགས་ཕྱིར་ཚན་རིག་ལ་ཡར་རྒྱས་ཕྱིན་ཡོད།རྣམ་གཞག་འདི་དག་གི་བཀོལ་སྤྱོད་ལས་དེང་རབས་ཚན་རྩལ་འགོ་ཚུགས་པ་དང་།དེས་འགྲོ་བ་མི་རྣམས་དབུལ་འཕོང་དང་འཐབ་རྒོལ་བྱེད་པའི་ནད་རིགས་ལས་འགྲོལ་བའི་ནང་གོམ་སྟབས་ཆེན་པོ་ཞིག་བླངས་ཡོད།གྲུབ་འབྲས་འདི་ཀུན་གྱི་ཐོག་ཚན་རིག་ནང་ཆོས་འགའ་ཞིག་རྣམ་གཞག་ཐོག་དོན་རྟོགས་མི་ཐུབ་པ་དང་།གཞན་འགའ་ལག་ལེན་ཐོག་ནས་ཤེས་རྟོགས་མི་ཐུབ་པའི་བཅད་མཚམས་ཡོད་སྲིད།གཏམ་བཤད་འདི་ནས་ཚན་རིག་གི་ནུས་སྟོབས་དང་བཅད་མཚམས་སྐོར་ལ་བཤད་རྒྱུ་དང་།ཤེས་བྱའི་བཅད་མཚམས་དེ་གང་དུ་གནས་པའི་ཚོར་བ་ཞིག་སྟེར་རྒྱུ་ཡིན།